cyanic-selkie/wikianc huggingface dataset:
גוסטיבר
היסטוריה
מקור שניוני לקיומה של העיר מצוי בכתביו של טיטוס ליוויוס מהמאה ה-1 לפנה"ס בהקשר למסע מלחמה קדום שערך פרסאוס מלך מוקדון. בהמשך, נשלט האזור על ידי האימפריה הרומית והאימפריה הביזנטית. מהמאה ה-9 ועד ה-14 נשלט השטח לפרקים על ידי הממלכה הבולגרית הראשונה, הביזנטים וממלכת סרביה. השם "גוסטיבר" מוזכר לראשונה בכתבים סרביים מ-1313. במחצית השנייה של המאה ה-14 נכבשה גוסטיבר על ידי צבאו של מוראט הראשון, סולטאן האימפריה העות'מאנית. העות'מאנים שלטו בעיר כ-550 שנים ולאחר תבוסתם במלחמת הבלקן הראשונה השתלטו הסרבים על העיר ובהמשך הוכללה בשטח סרביה מתוקף הסכם בוקרשט אשר חתם את מלחמת הבלקן השנייה. במהלך מלחמת העולם הראשונה נכבש האזור על ידי צבא ממלכת בולגריה ולאחר תבוסת הבולגרים נכללה העיר בשטחה של ממלכת יוגוסלביה. באפריל 1941 במהלך מלחמת העולם השנייה, נכבשה העיר על ידי הוורמאכט ונמסרה לחזקתה של בולגריה שהייתה בעלת בריתה של גרמניה הנאצית מתוקף חתימתה על ההסכם התלת-צדדי. ב-19 בנובמבר 1944 שוחררה העיר על ידי כוחותיו של יוסיפ ברוז טיטו והיא נכללה בהמשך בשטחה של יוגוסלביה. ב-1991 לאחר פירוק יוגוסלביה ועם הקמת מקדוניה, נכללה גוסטיבר בשטחה.
רחוב
הסבה ושינוי של רחובות
לעיתים רחוקות תכנון מחדש של רחובות דורש שינוי של מבנה או צורת הרחוב.
דנמרק במלחמת העולם השנייה
הפלישה
אף על פי שהטריטוריה הדנית של דרום יוטלנד אוכלסה במיעוט גרמני משמעותי ונשלטה על ידי גרמניה בעקבות משאל עם שקוים במסגרת יישום חוזה ורסאי, לא הייתה גרמניה נחושה בדעתה לתבוע לעצמה את השטח. באופן מעורפל וארוך טווח יותר, היו נאצים שקיוו בשלב מסוים לשלב את דנמרק במסגרת של "איחוד נורדי" גדול, אך תוכניות אלה מעולם לא קרמו עור וגידים. באופן רשמי עמדה גרמניה על זכותה להיות מגינת דנמרק מפני פלישה בריטית.
ממשלת הבובות (1940 – 1943)
מפלגת הרוב בממשלת דנמרק הייתה המפלגה הסוציאל-דמוקרטית שבין חבריה היה ראש הממשלה שכיהן לפני המלחמה, תורוואלד סטאונינג (Thorvald Stauning), שהיה מתנגד של הנאציזם. סטאונינג עצמו היה מדוכדך למראה מצבה של אירופה תחת שלטון הנאצים. יחד עם זאת, נקטה מפלגתו במדיניות של שיתוף פעולה, בתקווה לשמור על המשטר הדמוקרטי ועל ממשל עצמי דני ככל האפשר. היה עליהם לטפל יחד עם הגרמנים בסוגיות רבות בחודשים שלאחר הכיבוש. כדי להבטיח את שביעות רצונם של הגרמנים, התפשרה הדמוקרטיה הדנית על כמה נושאים: בתמורה לוויתורים אלה, דחתה ממשלת דנמרק את דרישות הגרמנים לחוקק חוקים מפלים כנגד יהדות דנמרק. כמו כן נדחתה הדרישה למסד עונש מוות ולאפשר הקמתם של בתי דין צבאיים גרמניים כנגד אזרחים דנים. דנמרק סירבה גם לאפשר שימוש ביחידות של צבאה לצרכיה של גרמניה.
לרשויות השלטון הדניות הייתה את היכולת להשיג וויתורים חשובים עבור ארצם. הם סירבו בעקביות לאפשר איחוד מכסים ואיחוד מוניטרי עם גרמניה. הדנים היו מודאגים הן מההשלכות הכלכליות השליליות של ההצעות הגרמניות והן מההשלכות הפוליטיות. פקידי הממשל הגרמנים לא רצו לסכן את יחסיהם המיוחדים עם דנמרק על ידי כפיית הסכם עליהם, כפי שעשו בארצות אחרות. ממשלת דנמרק הצליחה לעכב את המשא ומתן על החזרתה של דרום יוטלנד לגרמניה, למנוע צעדות במדים של נאצים גרמנים או דנים, להשאיר את המפלגה הנאצית הדנית מחוץ לממשלה ולקיים בחירות חופשיות, שבהם זכתה המפלגה הנאצית הדנית במספר קולות לא גדול יותר מבעבר, בעיצומה של המלחמה. לקציני הצבא הדני הייתה גישה למידע צבאי רגיש של הגרמנים, שאותו הם העבירו לבעלות הברית. ההשלכות הכלכליות של הכיבוש היו גם הם חיוביות כתוצאה מהשיתוף פעולה גרמני-דני. האינפלציה עלתה בצורה חדה בשנה הראשונה לכיבוש, עקב ההוצאות המרובות של הצבא הגרמני. על פי תנאי הכיבוש, נאלץ הבנק הלאומי של דנמרק להמיר מארקים גרמנים לקרונות דניות ובכך בעצם להעניק לגרמנים הלוואות עצומות ללא ביטחונות עם הבטחות שווא שהכספים ישולמו בסופו של דבר, מה שלא קרה בסופו של דבר. בהמשך, היה באפשרותה של ממשלת דנמרק לנהל משא ומתן על שער החליפין שבין המארק הגרמני לבין הקרונה הדנית, כדי להקטין את חומרת הבעיה.
סוף המלחמה
רובה של דנמרק שוחרר מעול הגרמנים במאי 1945 על ידי כוחות בריטיים בפיקודו של הפילדמרשל ברנרד לו מונטגומרי. האי המזרחי בורנהולם שוחרר על ידי הסובייטים, שנשארו בו במשך שנה. אף על פי שנחסכו מדנמרק רבים מהקשיים שחוו מדינות אחרות, עדיין חוותה אוכלוסייתה מצוקה, במיוחד לאחר שהגרמנים תפשו באופן מלא את השלטון ב-1943. יחד עם זאת ניתן לומר באופן כללי שדנמרק הייתה המדינה שסבלה הכי פחות מכל המדינות שהיו מעורבות במלחמה. רבים נהרגו ונאסרו בשל התנגדותם לשלטונות הכיבוש הגרמנים. מעט מאוד מטרות נבחרות הופצצו במהלך המלחמה, אך לא ניתן להשוות זאת לסבל שעברה שכנתה של דנמרק, נורווגיה או הולנד. אזור אחד שניזוק באופן מיוחד היה האי בורנהולם בעיקר עקב ההפגזות שבוצעו על ידי הסובייטים כנגד חיל המצב שם.
פליטים גרמנים
השלטונות הגרמניים העניקו לפליטים מעמד מועדף, החרימו בתי ספר דנים, מבנים ציבוריים, בתי מלון, בתי חרושת ומתקני ספורט לטובת שיכון הפליטים. באותה עת, אלפי דנים גורשו מבתי הכלא וממחנות הריכוז שבגרמניה. פעולות הטרור של הגרמנים כנגד אנשי המחתרת הדנית וכנגד האזרחים התעצמו בחודשים האחרונים למלחמה.
תולדות המוזיקה
מוזיקה פרה-היסטורית
חוקרים מעריכים, בהתבסס על קיומה של מוזיקה בכל תרבויות העולם, כולל תרבויות החיות חיי ציידים-מלקטים, כי מקורה עתיק מאוד. קיימים ממצאים ארכאולוגיים ספורים של כלי נגינה פשוטים מהתקופה הפלאוליתית. הדוגמה העתיקה ביותר היא חליל עשוי על עצם ארוכה של נשר שנתגלה במערה בגרמניה מהתרבות האוריניאקית, לפני כ-40,000 שנה. הכינוי "מוזיקה פרה-היסטורית" (או לעיתים גם "מוזיקה פרימיטיבית") מתייחס לכל סוגי המוזיקה בתרבויות אשר לא פיתחו תיעוד בכתב של המוזיקה שלהן. אנתרופולוגים מעריכים כי המוזיקה התפתחה בתקופות מוקדמות, בתחילה כחיקוי לקולות של חיות. בתרבויות אשר לא פיתחו היסטוריה כתובה ושומרות על חלק מן המסורות של קבוצות הציידים-מלקטים (כמו למשל תרבות האבוריג'ינים באוסטרליה ותרבותם של חלק מן הילידים באמריקה), קיימת מוזיקה פרה-היסטורית; אם כי המונח מתייחס לעיתים קרובות להיסטוריה של המוזיקה באירופה לפני התפתחות הכתב ביבשת. במקרים רבים, מוזיקה של תרבויות במקומות אחרים מכונה "מוזיקת עולם", מוזיקה ילידית או "מוזיקה מסורתית".
קמנשמיהאיפה
היסטוריה
היישוב וסביבתו מיושבים מאז התקופה הנאוליתית. בשטחו נמצאו גם ממצאים מתקופת הברונזה ומתקופת הברזל. המקום הוזכר לראשונה באיגרת בשנת 1272, בה יש דיווח על שני כפרים הרוסים: אול וצ'פ. הראשון תואם ליישוב Csöngé, והשני ל-Mihályfa. השם צ'פ מוזכר גם בפנקס הכנסייתי של סומבטהיי משנת 1409. שם היישוב הוזכר בארכיון שופרון מאז שנת 1466 בשם Myhályfalva. מהמאה ה-15 מוזכר בשם קמנשמיהאיפלבה. השם Mihály נקרא על שם Mihály Ostffy, שהיה ככל הנראה בעל האדמה (ולפי מקורות גם מילא תפקיד ביישוב מחדש של המקום לאחר שצ'פ Csép נחרב). התוספת של המילה "כפר" (falva) לשם המקום התבררה כארוכה מדי. בשנות ה-1700 כבר כתבו את קיצור הסיומת "פה" כלומר "fa" במקום falva.
קלאודיו מרקיזיו
מרקיזיו שיחק בשורות יובנטוס מגיל קטן מאוד במחלקת הילדים והרכב הקבוצה הבוגרת, כשרק עונה אחת שיחק באמפולי כשנשלח להשאלה בעונת 2007/2008. הוא עלה לראשונה למגרש במדי יובנטוס בשנת 2006 ושיחק במדי הקבוצה עד לקיץ 2018 כששני הצדדים החליטו שלא לחדש את החוזה ביניהם. הוא חתם למשך שנה בזניט סנקט פטרבורג הרוסית, אך בדצמבר 2018 נפצע ולא יכול היה לחזור למגרשים. ביולי 2019 שוחרר מהקבוצה.
יהדות אלזס
התרבות והמנהגים של הקהילה היהודית באלזס מושפעים מאוד מן הקרבה לגרמניה השכנה. עם זאת, נשמר, קשר הדוק עם המוסדות היהודיים הצרפתיים המרכזיים.
ימי הביניים - מצבם של יהודי אירופה
יהודי אירופה יכלו, לפיכך, לעסוק במספר מצומצם מאוד של מקצועות לפרנסתם. רבים מהיהודים עסקו במסחר זעיר וברוכלות. יהודים אחרים, בזכות העובדה שהיו משכילים יותר מרוב הנוצרים האירופאים, עסקו בהלוואת כספים וברפואה.
פרעות ביהודי אלזס בימי הביניים
באלזס היו מקרים רבים של פגיעות ביהודים, למשל:
הכחדת הקהילה היהודית באלזס ובלוריין
בשנת 1306 וב-1394 גורשו כל היהודים מצרפת. בתקופה הזו היה חבל אלזס תחת שלטון האימפריה הרומית הקדושה ומשם לא גורשו היהודים. על אף שיהודי האימפריה לא גורשו באופן רשמי, הם עדיין סבלו מגירושים "בלתי רשמיים", מרדיפות ומעלילות דם.
יהודי אלזס במאה ה-17
מצבם של יהודי אלזס הושפע מאוד מתהליכים כלליים שהתחוללו באירופה בכלל ובאזור בפרט. מלחמת שלושים השנים פגעה קשות באוכלוסיית אלזס ובכללם גם ביהודים. בשנת 1648 נחתם הסכם וסטפליה. הסכם זה הביא, בין השאר, לסיפוח חבל אלזס לצרפת. דבר זה השפיע לטובה, בדרך כלל, על מצבם של היהודים, אף על פי שרק לאחר המהפכה הצרפתית הוענקו זכויות אזרחיות שוות ליהודים.
יהודי אלזס חיו, כאמור, בעיקר בכפרים, ופרנסתם הייתה דלה. רבים מבני הקהילה היהודית היו רוכלים שמכרו את מרכולתם מדלת לדלת. מעטים מבני הקהילה שהתעשרו הפכו לסוחרים חשובים, לסוחרי סוסים, עובדי אדמה, מלווים בריבית ובנקאים.
סוף המאה ה-19 – סיפוח אלזס וצפון לוריין לגרמניה
חבל אלזס ולוריין היו מאז ומתמיד מוקד למאבק טריטוריאלי בין צרפת לגרמניה. בשנים שבין 1871–1918 סופחה אלזס לגרמניה. האלזסים נאלצו לבחור בין האזרחות הגרמנית לזו הצרפתית. רבים מיהודי אלזס בחרו באזרחות הצרפתית ונאלצו לעבור לצרפת, לשווייץ או לארצות הברית. רבים מהיהודים העירוניים הגרו על מנת להימנע מאורח החיים הפרוסי ומשירות חובה בצבא הגרמני. כדי לא לאבד את אדמותיהם, משפחות יהודיות רבות התפצלו כאשר חלק נותר באלזס כדי לשמור על הנכסים המשפחתיים והחלק האחר היגר לארצות אחרות. במגמה הפוכה להגירת יהודי אלזס ממנה, היו גם יהודים מגרמניה וממזרח אירופה שהיגרו אליה.
יהודי אלזס בימי מלחמת העולם השנייה
כבר בשנת 1938 נערכו פרעות ביהודי האזור אשר גרמו לפגיעה בחנויות וברכוש יהודי. שטרסבורג הייתה למרכז של הפצת תעמולה אנטישמית שהוברחה אל העיר על ידי חברי המפלגה הנאצית מגרמניה השכנה. בתגובה הקימו חברי תנועות הנוער היהודיות של האזור ועדה שפעלה כנגד הפצת האנטישמיות. באותו הזמן, הוקמו בשטרסבורג ארגוני סיוע לפליטים יהודיים שברחו אל צרפת מגרמניה וממרכז אירופה.
יהדות אלזס לאחר השואה ועד ימינו
אף על פי שהתרבות היהודית המסורתית האלזסית הולכת ונעלמת נעשה מאמץ להחיות אותה בשנים האחרונות. נערכים בחבל סיורים בעקבות המורשת היהודית באלזס, נכתבים מחקרים ונפתחים מרכזים תרבותיים שבהם מסעדות כשרות, קונצרטים ותערוכות.
קסיוס דיו (קונסול, 291)
קסיוס דיו היה נכדו או נינו של ההיסטוריון קסיוס דיו, שמוצא משפחתו בביתיניה. הוא מונה לקונסול (consul posterior) בשנת 291 לצד גאיוס יוניוס טיבריאנוס בגיל צעיר למדי. לאחר מכן הוצב בתפקיד מושל פרוקונסולארי של פרובינקיה אפריקה החל מ-1 ביולי 294 ועד 1 ביולי 295 בקירוב. ב-18 בפברואר 296 הוא מונה לפראיפקטוס אורבי, נציב העיר רומא, תפקיד אותו מילא עד שנת 297.
סבסטיאן
ראו גם
}}
Bedtime Stories
Bedtime Stories (בעברית: סיפורים לפני השינה) הוא אלבום האולפן השישי של הזמרת האמריקאית מדונה. האלבום יצא ב-25 באוקטובר 1994 על ידי חברת התקליטים מאבריק רקורדס. ב-1995 האלבום היה מועמד לזכייה בפרס גראמי כאלבום הפופ הטוב ביותר באותה שנה. ההתאחדות האמריקאית של יצרני התקליטים העניקה לו את התארים אלבום זהב ואלבום פלטינה ב-5 בינואר 1995, ושלושה אלבומי פלטינה נפרדים ב-21 בנובמבר 2005, לציון מכירת שלושה מיליון עותקים של האלבום בארצות הברית. בסך-הכול, נמכרו ברחבי העולם קרוב לשמונה מיליון עותקים של האלבום.
מורשת
סטן הוקינס מאוניברסיטת לידס הסביר ש-Bedtime Stories "זוהה על ידי המבקרים כנקודה משמעותית לבגרות של האמנית. זאת, באמצעות נטיעתה בתחומים חדשים של הפקה, ביצוע וכתיבת שירים". מרי פון אוה מ-Vice ציינה שמסע הקידום הראשוני של האלבום מהווה מעין התנצלות על הדימויים הפרובוקטיביים המיניים של הזמרת, והמבקרים קיוו גם לחזרתה ביצירת מוזיקה "תמימה יותר". עם זאת, מדונה בחרה להציג את עצמה כבלתי מתנצלת, דיברה על הביקורת שעמה התמודדו מוזיקאיות ופנתה למבקריה ולאנשים שניסו לבייש אותה על היותה פרובוקטיבית. פון אוה הוסיפה: "Bedtime Stories הוא לא האלבום הראשון שמדורג בראש מורשתה של מדונה. עם זאת, הוא הרלוונטי ביותר מכל הדברים שעדיין מתרחשים. לו היא מסכימה לקריאת הציבור ומתנצלת, זה יכול היה לקבוע סטנדרט מסוכן לאופן שבו הציבור יכול לגרום לאמן לשתוק, וזה היה מדרון חלקלק שהיה מוביל זמרות להישאר במקומן".
סעיד סעיד מ-The National הצהיר כי "Bedtime Stories עשוי להיחשב כמוצלח לפי הסטנדרטים של מדונה, אך הוא נשאר אחת ההצהרות היצירתיות החשובות ביותר שלה." "Ray of Light עשוי להרתיע מעריצים מסוימים מלאהוב אותו", כתב סטיוארט מקוני ב-Q. בהמשך הביקורת כתב, "אך אז Bedtime Stories היה צריך להזהיר אותם מהעובדה שמדונה היא האישה הקובעת איזה מוזיקה היא תוציא, בדיוק כמו שהיא קובעת לעצמה מה היא תלבש". פטריק דמרקו מ-Philadelphia אמר כי "זה היה תיעוד שחיבר את מדונה כסמל שאנו מכירים היום". ג'יימיסון קוקס מטיים כינה את האלבום "לא מוערך", בעוד שטרוי סמית' מ-The Plain Dealer חש ש"התעלמו ממנו" כי הוא "נקשר בין היצירה השנויה ביותר במחלוקת שלה (Erotica) ובין, ללא ספק, היצירה הטובה ביותר שלה (Ray of Light)". הוא שיבח שירים כמו "Take a Bow" שנחשב בעיניו כ"הבלדה הרומנטית הטובה ביותר בקריירה שלה".
אמנים רבים במרוצת השנים תיארו את האלבום כבעל השפעה דומיננטית על הקריירה שלהם. לדוגמה, המפיקה והמוזיקאית סופי, שגם שיתפה פעולה עם מדונה באלבום האולפן השלושה-עשר שלה, Rebel Heart, ב-"Bitch I'm Madonna", הצהירה כי "לדעתי, מדונה יצרה את התבנית לכוכבי פופ מודרניים. היצירתיות שלה הלכה רחוק יותר, רחבה יותר וארוכה יותר מכל אחד אחר שאני יכולה לחשוב עליו; אני מרגישה שהשירים שלה היו בלתי נשכחים ומשמעותיים בעקביות. אהבתי את כל השלבים השונים של מדונה בנקודות שונות, אבל אני חושב שעידן [1994] באמת מסקרן, במיוחד ההפקה המוזיקלית – יש לה תחושה ייחודית. זה הרבה יותר מעוצב וסקסי מאשר הרבה מהטריפ-הופ שיצאו בערך באותה תקופה. זה בהחלט השפיע על המוזיקה שלי".
באפריל 2020, 25 שנים לאחר יציאתו, האלבום הפך לנושא של קמפיין מדיה חברתית בראשות מעריצים במהלך מגפת הקורונה. כשהוא מקודם בפלטפורמות מדיה חברתיות עם ההאשטאג,, הקמפיין הביא לכך שהאלבום הגיע למקום הראשון במצעד האלבומים של אייטונס במספר מדינות כולל ארצות הברית, קנדה, ברזיל, אירלנד, טורקיה, והעשירייה הפותחת במספר מדינות בעולם כגון הממלכה המאוחדת, צרפת, מקסיקו וספרד. לאחר קמפיין המעריצים, האלבום זכה לעלייה ניכרת במכירות. מדונה חלקה את הכבוד שלה לקמפיין כמה שעות לאחר מכן בטוויטר, והביעה תודה לכל המעריצים בבידוד על שגרמו להישג הזה לקרות.
Without Me (שיר של אמינם)
הצלחה מסחרית ופרסים
השיר הוא אחד משיריו המצליחים ביותר של אמינם. הוא הגיע למקום הראשון במצעדים במספר מדינות, בהן הממלכה המאוחדת, אוסטרליה, אירלנד וניו זילנד לשבעה שבועות. בארצות הברית, השיר הגיע בשיאו למקום השני במצעד הבילבורד הוט 100, מאחורי "Hot in Here" של נלי. אף על פי כן, במצעד 40 שירי המיינסטרים ומצעד השירים הקצביים של בילבורד, הגיע השיר למקום הראשון.
וידאו קליפ
הווידאו קליפ של השיר כולל מספר תרחישים שנבנו סביב ההקשר שלו, בהם אמינם וד"ר דרה כפארודיות על קומיקס, במיוחד באטמן, רובין (ראפ בוי) ובלייד, אשר מנסים להציל ילד שקנה עותק של The Eminem Show עם מדבקת Parental Advisory (אזהרת הורים). אמינם ולהקת הגיבורים שלו ממהרים להציל את הילד לפני שהוא מכניס את התקליטור לנגן שלו וכשהם מגיעים ראפ בוי חוטף אותו ממנו, ומראה שבדיסק יש מילים מפורשות שאינן מתאימות לילד. הילד בוכה ומתעצבן לאחר שראפ בוי ובלייד (ד"ר דרה) מחרימים ממנו את האלבום.
מורין טאקר
חייה
טאקר, ילידת הפרוור לוויטאון שבניו יורק, ארצות הברית, החלה לתופף בגיל 19 וצורפה אל הוולווט אנדרגראונד לאחר עזיבתו של המתופף המקורי, אגנוס מק'ליז, שהתנגד לרעיון שהלהקה תופיע בפני קהל תמורת כסף. סגנון נגינתה היה ייחודי: היא ניגנה בעמידה, כשהיא מכה בפטישים מיוחדים לתיפוף על תופי טום-טום פשוטים ותופי בס המכוונים לעוצמה גבוהה וכמעט שלא השתמשה במצלתיים. כמו כן היא שרה כסולנית מובילה (במשותף עם לו ריד) בשירים "After Hours" ,"The Murder Mystery" ו-"I'm Sticking with You". בהופעות הראשונות של הלהקה היא ניגנה גם בגיטרה בס. ב-1970 עזבה זמנית את הלהקה בעקבות הריונה הראשון והוחלפה בהופעות בידי בילי יול, אחותו של גיטריסט הלהקה דאג יול, שהוא עצמו תופף ברוב אלבומה האחרון של הלהקה עם ריד, "Loaded". היא המשיכה לנגן בלהקה עד 1971 אז פרשה מעשיית המוזיקה.
דונה קארן
DKNY
תרומתה הפילנתרופית של קארן כוללת את "יוזמת הזן העירונית". במרץ 2008, מכרה קארן חפצים אישיים ודגימות וינטג' לטובת המטרה. באוקטובר 2008, קרן המנוהלת על ידי קארן תרמה 850,000 דולר למרכז הרפואי בית ישראל בניו יורק.
היסטוריה של הונגריה: פרהיסטוריה והיסטוריה מוקדמת
ההונים
בתקופה זו התירה האימפריה הרומית לעמים ה"ברברים" - גותים, אלאנים, הונים, מרקומנים וקוואדים, להתיישב בפאנוניה. הוויזיגותים, האלאנים, הונדלים ורוב הקוואדים והמרקומנים עזבו את האזור בערך בשנת 400 כשהם ממשיכים את דרכם אל עבר מערב אירופה ודרומה.
סבתא (סרט)
הקרנת הבכורה של הסרט הייתה בפסטיבל הסרטים סנדאנס, ויצא לאקרנים ב-21 באוגוסט 2015. הסרט הכניס 7.1 מיליון דולר בקופות, וזכה לתשבחות מצד המבקרים. הסרט נמנה בין עשרת הסרטים העצמאיים הטובים ביותר של 2015 על ידי המועצה הארצית לביקורת, וטומלין הייתה מועמדת לפרס גלובוס הזהב לשחקנית הטובה ביותר.
פיתוח
רוב צוות השחקנים היה מורכב מאנשים עמם וייץ עבד בעבר. הוא ביים את מרשה גיי הארדן ב"אמריקן דרימז", ועבד עם נאט וולף וג'ון צ'ו בסרטים "ההרשמה" ו"אמריקן פאי", בהתאמה; הוא גם עבד עם ג'ודי גריר פעמיים קודם לכן. הוא יצר קשר עם סם אליוט, באמצעות אחיו, כריס וייץ, שביים את אליוט בסרט "מצפן הזהב". וייץ הציע את התפקיד של סייג ' לג'וליה גארנר אחרי שראה את הופעתה בסרט Electrick Children. הוא כתב את התפקיד של דתי במיוחד עבור לברן קוקס מכיוון שאהב אותה בסדרת הטלוויזיה כתום זה השחור החדש, והם עיבדו יחדיו את הפרטים של הדמות.
1958 בספורט
ברזיל
בשל גודלה של ברזיל, אליפויות נערכו על בסיס אזורי.
יום הזיכרון (הולנד)
יום הזיכרון
יום הזיכרון הונהג בהולנד לאחר תום מלחמת העולם השנייה. מועדו נקבע ליום אחד לפני חגיגות יום השיחרור - 5 במאי, יום השנה לכניעת כוחות הכיבוש הגרמניים בהולנד ב-5 במאי 1945. מאז 1961 מאזכר יום הזיכרון לא את מתי מלחמת העולם השנייה בלבד, אלא גם את נופלי הולנד בקונפליקטים שהתרחשו לאחריה.
Chun-Li
Chun-Li (בעברית: צ'אן-לי) הוא סינגל שהוקלט על ידי הראפרית הטרינידדית ניקי מינאז' מתוך אלבומה הרביעי, Queen. השיר יצא לאור ב-12 באפריל 2018, כסינגל הראשון והפותח מתוך האלבום, על ידי חברות התקליטים יאנג מאני וקאש מאני.
הופעות
ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", "Monster", "Beez in the Trap", "Chun-Li", "Moment 4 Life", "Super Bass", "Anaconda", ו-"Super Freaky Girl". מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון.
MVP של הוורלד סיריס
את התואר החלו להעניק בשנת 1955. בשנת 1960 אירע המקרה היחיד עד כה שהתואר הוענק לשחקן מהקבוצה המפסידה; הזוכה היה בובי ריצ'רדסון, שהפסיד עם קבוצתו ניו יורק יאנקיז לפיטסבורג פיירטס.
גשר תעלת סואץ
עיצוב ובנייה
הגשר נבנה בסיוע מהממשלה היפנית. הקבלן הראשי הייתה חברת קאג'ימה (Kajima). המענק היפני, שהיווה כ-60% מעלות הבנייה (13.5 מיליארד ין יפני) הוסכם במהלך ביקורו של נשיא מצרים דאז מובארק ביפן במרץ 1995, כחלק מפרויקט פיתח חצי האי סיני. ממשלת מצרים השלימה את 40% הנותרים מעלות הבנייה (9 מיליארד ין יפני). הגשר נפתח באוקטובר 2001.
רוי ליכטנשטיין
תחילת ההצלחה
ב-1960 ליכטנשטיין החל ללמד באוניברסיטת ראטגרס, שם הושפע מסגנונו של עמיתו לסגל המורים, אלן קארפו. עבודתו הראשונה שנשאה את סימן ההיכר של סגנונו הייחודי לאחר מכן, נקודות ה"בנדיי" (הצגת גוונים בהדפסה מסחרית באמצעות נקודות) הייתה "הבט מיקי" (Look Mickey), מ-1961 (מוצגת כיום בגלריה הלאומית בוושינגטון הבירה). באותה שנה הוא יצר גם שש עבודות אחרות עם דמויות מוכרות מסרטים מצוירים או עטיפות של מסטיקים. ב-1961, האספן וסוחר אמנות, לאו קסטלי החל להציג את עבודותיו של ליכטנשטיין בגלריה שלו, תערוכת יחיד ראשונה הוצגה ב-1962; היצירות שהוצגו בתערוכה זו נרכשו על ידי אספנים עוד לפני פתיחתה. בשנה זו, אחרי שליכטנשטיין הצליח לבסוף להשתכר ממכירת יצירותיו, הוא חדל ללמד. בשנת 1963 הוצגה במוזיאון לאמנות של לוס אנג'לס תערוכה של ליכטנשטיין לצד אנדי וורהול ומל ראמוס.
ריוזו ינגימאצ'י
ביוגרפיה
ינגימאצ'י נולד ביפן. הוא קיבל תואר ראשון בביולוגיה בשנת 1952 ותואר דוקטור באמבריולוגיה מאוניברסיטת הוקאידו בשנת 1960. מאחר שלא מצא משרה במחקר עסק במשך שנה בהוראה בתיכון.
הפריה ביונקים
עבודתו העיקרית מאז 1960 הייתה ניתוח התהליך והמנגנון של הפריה טבעית ביונקים ופיתוח טכנולוגיות סיוע להפריה. בעת שהותו במכון וורסטר הוא צפה ותיעד את כל תהליך חדירת תא הזרע דרך האזור השקוף של ביצית אוגר חיה ואיחויו עם הביצית עצמה, תהליך שתועד בפעם הראשונה ביונקים. הסקירה המדעית המקיפה בנושא ההפריה ביונקים שפרסם ינגימאצ'י בשנת 1994 (ב-Physiology of Reproduction, Knobil & Neill eds, Raven Press) נחשבת לקלאסיקה. קבוצת המחקר שלו הייתה חלוצת הזרקות הזרע לתוך ציטופלזמת הביצית (intracytoplasmic sperm injection,ICSI), שיטה שנועדה להתגבר על צורות שונות של אי-פוריות הגבר. הם היו הראשונים שהצליחו לייצר צאצאי עכבר נורמליים בעקבות שימוש בתאים קדם-זרעוניים (pre-spermatozoal cells) כמו קדם-זרעים עגולים (round spermatids), תאי זרע, ואף זרעונים מיובשים (freeze-dried spermatozoa).
נשיקה-סטירה
נשיקה-סטירה, או בשמו האחר אחת שתיים שלוש 'תעוררו, הוא משחק חברה שמשחקים במסיבות ובערבי כיתה בגילאי העשרה המוקדמים. בן ובת עומדים או יושבים גב אל גב כך שאינם רואים זה את זה. מארגן המשחק קורא "אחת שתיים שלוש 'תעוררו" (התעוררו), ובהישמע המילה האחרונה בקריאה, מסובבים השניים את ראשיהם לימין או לשמאל.
ז'ורז' קיווייה
תקופת ילדותו ונעוריו
בשלביה הראשונים המהפכה הצרפתית, שפרצה בשנת 1789, לא השפיעה על קיווייה הצעיר בצורה יוצאת דופן. הוא, כמו רבים אחרים, היה שותף לתחושת ההקלה שנשתררה לאחר הפלת השלטון האבסולוטי של המלך לואי ה-16. אולם, כאשר הגיעה המהפכה והתדפקה על דלתו, הוא היה עד למעשי טבח ואלימות קשים, שרק חיזקו את סלידתו הטבעית מתסיסות ומהומות ציבוריות. עד מהרה עזבה המשפחה שבשירותה עבד את העיר, ועברה לעיר פה-קאמפ שבצפון המדינה. קיווייה התרגל לחיים החדשים במהירות ואף החזיק במשרה רשמית בקהילה הקטנה שהתפתחה בסביבת הטירה בה גרה המשפחה. למרות בידודו הגדל והולך, הצליח קיווייה לשמור על קשר עם חלק מעמיתיו דוברי הגרמנית ואף לקבל עלוני מדע פופולריים שיצאו לאור בצרפת.
המחלוקת עם ז'ופרואה סנט-אילר
בשנת 1830 התקיים עימות פומבי מעניין בין קיווייה לבין עמיתו לעבודה הזואולוג אטיין ז'ופרואה סנט-אילר. השקפותיהם של שני המדענים היו שונות והם התנצחו ביניהם פעמים מספר בעשור החולף. עימות זה ממחיש באופן בלתי רגיל את הבדלי הגישות של קיווייה וז'ופרואה, כמו גם של קיווייה ושל מדענים אחרים רבים של אותה התקופה. לב העימות היה וויכוח אנטומי. בעוד ז'ופרואה וחסידיו ניסו למצוא את המשותף לכל החיות על אף ההבדלים במבנה הפנימי שלהן, הרי שקיווייה ניסה לעשות בדיוק את ההפך. על ידי החלוקה הטקסונומית שלו לארבע מחלקות, הוא הדגיש את השוני הפיזיולוגי בין הקבוצות השונות והתמקד בשוני זה כטיעון בסיס לשלילת תאוריות אבולוציוניות, כשהוא נותן חשיבות עליונה לשלמות התפקודית של הגוף.
דוד שאלתיאל
ביוגרפיה
בינואר 1948 מונה שאלתיאל למפקד חטיבת עציוני, ובתפקיד זה ניהל את המערכה הצבאית על ירושלים במלחמת העצמאות. לאחר מלחמת העצמאות זכה לדרגת אלוף בצה"ל, ובכך היה בין המפקדים הראשונים בצה"ל שקיבלו דרגה זו. ביולי 1948 עם השבעת החטיבה לצה"ל, החליף משה דיין את שאלתיאל, שהודח, למעשה.
גלילאו (מערכת לווייני ניווט)
גלילאו הוא שמה של מערכת ניווט לוויינית של האיחוד האירופי שתוכל להוות חלופה למערך לוויני. ה-GPS האמריקאי.
ועדה לדיור לאומי
וד"ל הוקמה בכל מחוז (ישנם שישה מחוזות), וחבריה הם נציגים של משרדי ממשלת ישראל הנוגעים בנושא, נציג הגופים הציבוריים העוסקים באיכות הסביבה ונציג הארגונים המקצועיים בתחומי התכנון והבנייה. יושב ראש של כל ועדה הוא יושב ראש הוועדה המחוזית או עובד של משרד הפנים. הגשת תוכנית לאישור הוועדה היא בסמכותם של משרדי הממשלה, רשות מקרקעי ישראל, הוועדות המחוזיות לתכנון ולבנייה, הוועדות המקומיות לתכנון ולבנייה ורשויות מקומיות. התוכניות יכללו גם בנייתן של דירות להשכרה, לתקופת שכירות של 10 שנים לפחות. בנוסף הוקמה ועדה ארצית לדיור לאומי.
היסטוריה חקיקתית
אף שהצעת החוק באה לתת מענה מהיר למצוקת הדיור, נכללו במחאת האוהלים, שהחלה כארבעה חודשים לאחר הצגתה של התוכנית, גם צעדי מחאה מצד חלק מהמוחים נגד הצעת החוק, בטענה שהיא משרתת בעיקר את הקבלנים ובעלי ההון.
הנדסת מכונות
הנדסת מכונות היא ענף בהנדסה העוסק בתהליכי מחקר, תכנון, פיתוח, ייצור ותחזוקה של מערכות מכניות ומערכות אנרגיה, ובהן מנועים, כלי רכב, מכונות, מערכות להפקת אנרגיה ולניצולה, מערכות מיזוג אוויר, מערכות בקרה ואוטומציה, רובוטים ומערכות אלקטרו-מכניות. באופן מסורתי כלולים בהנדסת מכונות גם מכלים (Vessels) וגם צנרת כוח (Power Piping).
מקצועות נוספים
עם התפתחות המדע, הנדסת המכונות חודרת גם לתחומים נוספים כמו מכניקה של מיקרו מערכות ותהליכי ייצור מתקדמים של רכיבים אלקטרוניים.
מקימי
תקציר
אחרי הפרידה מגורי עלמה עוברת לגור עם חברתה הטובה נגה ועם עוד שני חברים בדירה ליד הים. בדירה הם מנהלים סוג של קומונה שהיא מעין תחליף משפחה. כשאחד השותפים עוזב, אל הדירה נכנס בן, (שדמותו מבוססת על בעלה של נועה ירון-דיין, יובל דיין), סטודנט לקולנוע, גולש, חובב מוזיקת טראנס. אל חדרו מתקבצים חברי "כת" מסתורית – כת גולשי הגלים. עלמה נמשכת אל בן כמו אל אש, הוא מסתורי והוא לא מתעניין בה בכלל.
יום אחד מגיע לדירה ברנר, נרגש. הוא לקח טרמפיסט, חוזר בתשובה, ברסלבר. ברנר מתלהב מהאיש ומהדברים ששמע ממנו. עלמה, בן ומיכאל מבטלים אותו בחיוך. אחרי הערב הזה ברנר נעלם וכשהוא חוזר הם מתחילים לדאוג. ברנר מתפרץ לביתם בשלוש בלילה, מכריח אותם לקום מהמיטה ולעלות לגג, לצפות בכוכבים. עלמה ובן מבינים שהם צריכים לעשות משהו עם ברנר, לפני שיאבדו אותו למלתעות הדת. אבל ברנר שוב מנתק קשר ונעלם.
בן כבר עמוק בעניין. הוא לומד בלי הפסקה, מסתובב בים ומדבר עם עצמו בלילות, מנסה להעמיק ולחקור בכל דבר. הם ממשיכים ללכת לשיעורים ולהתווכח עם דניאל על אמונה, על חופש, על אינדיבידואליזם, למה צריך חוקים כדי להיות רוחני, ומה כל כך רוחני בלהגיד את אותם טקסטים כל יום? כשבן מביא לעלמה מתנה זוג פמוטות היא נשברת. היא מרגישה שתהום פעורה ביניהם ומכריחה אותו להחזיר את הפמוטות לחנות.
דמיטרי מדבדב
המלחמה בדרום אוסטיה
בלילה שבין 7 ל-8 באוגוסט 2008 הפציצו כוחות ארטילריה גאורגיים את צחינוואלי, בירת דרום אוסטיה – חבל בדלני בצפון גאורגיה. שעות לאחר מכן פרצו כוחות שריון וחיל הנחתים הגיאורגי אל תוך החבל. הגרסה הרשמית בגאורגיה טוענת שהצבא הגאורגי היה חייב להגיב על הפרת הסכם הפסקת האש מצד הדרום-אוסטים. ב-7 באוגוסט התקדמה הארמייה ה-58 של הצבא הרוסי אל מרכז החבל (כך על פי דיווחים מהביון הגאורגי). לאחר חילופי אש בין הגאורגים לדרום-אוסטים, בבוקר 8 באוגוסט, נשיא גאורגיה, מיכאיל סאאקשווילי, הכריז בהודעה טלוויזיונית מטביליסי כי הכוחות הגאורגים "שחררו" את חבל צינאגר וזנאור, את הכפרים דמניסי, גרומי, חטאגורובו וחלקים מהעיר צחינוואל. הוא כינה את פלישת הארמייה ה-58 הרוסית כמתקפה בינלאומית קלאסית וכי הרוסים פלשו באגרסיביות לשטח גאורגיה ובכל המדינה הוכרז על גיוס כללי. באותו היום, נשיא דרום-אוסטיה, אדוארד קוקויטי, הודיע כי נהרגו אזרחים רבים בדרום-אוסטיה והוא האשים את נשיא גאורגיה ברצח העם האוסטי. עם העמקת הסכסוך שני הצדדים הטיחו האשמות זה בזה והאשימו בפשעים שונים. ב-8 באוגוסט 2008 הודיע נשיא רוסיה דמיטרי מדבדב כי "היום בלילה בדרום אוסטיה, הכוחות הגרוזיניים, לא פחות, ביצעו פעולה התקפית כנגד כוחות שומרי שלום רוסיים ואזרחים לא חמושים. [...] אנחנו לא נניח למותם של בני בריתנו לעבור ללא עונש. האשמים ירצו את עונשם". בישיבה מיוחדת עם שר ההגנה אנטולי סרדיוקוב והרמטכ"ל ניקולאי מרקוב עלתה ההחלטה לשלוח כוחות סיוע לדרום אוסטיה. לדעת סגן הרמטכ"ל הרוסי, אנאטולי נוגוביצין, ב-9 באוגוסט רוסיה טרם הכריזה מלחמה על גאורגיה ולא הייתה במצב מלחמה מולה, אך שכוחות רוסיים כבר שעטו אל מרכז גאורגיה והפציצו חלקים נרחבים במדינה. ב-12 באוגוסט הכריז מדבדב על מטרת המבצע "להכריח את גאורגיה להניח את נשקה". באותו היום נערכו שיחות ומשא ומתן בין מדבדב לנשיא צרפת, ניקולא סרקוזי והשניים הוציאו תחת ידם את תוכנית מדבדב - סרקוזי. התוכנית כללה שש נקודות עיקריות.
המלחמה בשחיתות
ב-2008 מיהר הנשיא מדבדב להכריז על הקמת מועצה נשיאותית למלחמה בשחיתות שתפקידיה לייעץ לנשיא בענייני שחיתות והגשת הצעות חוק בנושא. כך למשל, כבר באותה שנה התקבל חוק בדומה הממלכתית המחייב את כל פקידי הממשל הרוסיים מהזוטר ביותר ועד לנשיא המדינה להכריז על הכנסותיהם מדי שנה ולאפשר שקיפות. הנוהג יצא לדרך שנה לאחר מכן, בשנת 2009 ומאז כל בכירי השלטון מחויבים להצהיר על הכנסותיהם מהשנה הקודמת.
קדנציה ראשונה
בשנה הראשונה לכהונתו כראש ממשלה הגיש לפרלמנט הצעת חקיקה נגד עישון במקומות ציבוריים ברוסיה, העלאת המס על מוצרי אלכוהול וענישה מחמירה נגד נהגים שיכורים. הוא ספג ביקורת רבה על חוסר התנגדותו לחקיקה כנגד הומוסקסואלים ברוסיה. ב-2013 הוסיף לביקורת נגדו משהגיש הצעת חוק לפיה מחיר אגרת הגירושין יהיה גבוה יותר ממשכורת ממוצעת כדי למנוע גירושין. במהלך התדרדרות ההפגנות באוקראינה לכדי מהומות אלימות, התבטא באומרו כי "רוסיה יכולה לנהל יחסים רק עם שלטון לגיטימי ויעיל, הנהגה שהעם לא מנגב עליה את הרגליים כמו על שטיח".
במרץ 2017 נאלץ להתמודד מול ביקורת הולכת וגוברת נגדו בדבר טענות על שחיתות וצבירת הון עתק ונכסים בניגוד לחוק, ביקורת שהבשילה לכדי מחאה והפגנות של ארגוני האופוזיציה נגדו.
סגן יושב ראש המועצה לביטחון לאומי ואחראי על התעשיות הביטחוניות
בינואר 2020, עם התפטרות הממשלה, נשיא רוסיה פוטין הציע ליצור משרה חדשה, סגן יושב ראש המועצה לביטחון לאומי ולמנות את מדבדב לתפקיד כאחראי מטעם הנשיא על ענייני הגנה וביטחון במועצה. לאחר התפטרותו שמר על תפקידו כמנהיג מפלגת השלטון רוסיה המאוחדת. ב-16 בינואר 2020 מונה רשמית לתפקיד סגן יושב ראש מועצת הביטחון של רוסיה. במרץ אותה שנה החל לקדם עבודות תיאום ממשלתיות לפריסת 5G ברחבי רוסיה. באוקטובר 2020 הוא מונה לעמוד בראש הוועדה הבין-משרדית לענייני יצירת מערכות לאומיות להגנה מנגיפים חדשים, שכפופה למועצת הביטחון, זאת על רקע המאבק במגפת הקורונה ברוסיה. במרץ 2021 נכלל כחבר מן המניין במועצה הנשיאותית למדע והשכלה. ב־4 בדצמבר 2021, במהלך קונגרס המפלגה, נבחר לקדנציה נוספת כיושב ראש מפלגת רוסיה המאוחדת.
בני משפחתו
בדצמבר 1993 נישא מדבדב בסנקט פטרבורג לסבטלנה ליניק, חברתו מימי בית הספר. אשתו היא כלכלנית במקצועה, ונושאת משרה רמה בארגון הציבורי הלאומי למדידות במוסקבה (המקבילה הרוסית למכון התקנים הישראלי), היא בוגרת המכון הלנינגרדי לכלכלה. כמו כן היא פעילה בפעילויות נדבנות ומנהלת תוכנית לחינוך רוחני לדור החדש בחסות הכנסייה האורתודוקסית הרוסית.
שמואל זיגלבוים
בין שתי מלחמות העולם
בשנת 1930 החל זיגלבוים לערוך את ביטאון ארגוני העבודה היהודיים, ה"אַרבעטער פֿראַגן (Arbeiter Fragen, יידיש: "ענייני עבודה"). ב-1936 שלחה אותו וועידת הבונד המרכזית ללודז' כדי להנהיג את תנועת העובדים היהודית, ובשנת 1938 נבחר כחבר במועצת העיר.
יאן קרסקי וגטו ורשה
שבועיים לאחר מכן, דיבר זיגלבוים שוב ברדיו של ה-BBC בדאגה לגורלם של יהודי פולין:.
מחדל מצד בעלות הברית והתאבדותו של זיגלבוים
במכתב ההתאבדות שלו, שהופנה לנשיא ולראש הממשלה הפולני, ציין שאף על פי שהנאצים הם אלה שאחראים לרצח יהודי פולין, לבעלות הברית חלק נכבד מהאשמה:
הנצחה
לוח זיכרון הוצב בחלם בבית בו התגורר עם משפחתו לפני המלחמה.
מצד עתרת
השבר הגאולוגי
בחפירות במקום בשנת 1994 הופתעו החוקרים למצוא שבר אנכי החוצה את מרכז החומות הצפונית והדרומית, כאשר צדן המזרחי של חומות שבורות אלו "הועתק" למרחק של 2.1 מטרים ביחס לחלק המערבי של אותן חומות. בראשו של התל, על חלקו הצפוני של המבצר, נתגלו שרידיו של מסגד מוסלמי אשר גם הוא נשבר וחציו הוזז, אם כי למרחק של 0.5 מטר בלבד. תזוזות אופקיות אלו מוסברות על ידי החוקרים (בראשם פרופ' רוני אלנבלום ופרופ' אמוץ עגנון מהאוניברסיטה העברית ופרופ' שמואל מרקו מאוניברסיטת תל אביב) בשתיים מהחזקות שברעידות אדמה שחוותה ארץ ישראל. הראשונה, רעידת האדמה של שנת 1202, אחראית לתזוזתו האופקית של חצי המבצר למרחק של 1.6 מטרים. המסגד, שזמן בנייתו תוארך לתקופת השלטון העות'מאני במקום, נפגע ככל הנראה ברעידת האדמה של אוקטובר 1759 והיא זו אשר גרמה לתזוזה בת חצי המטר של חציו. רעידת אדמה זו השפיעה גם על חומות המבצר ההרוס שמתחת למסגד והביאתן לבסוף למרחק של 2.1 מטרים אחת מהשנייה. מניתוח מדוקדק של כלל הממצאים של התל ניתן להבחין ולהפריד בין עדויות לחמש הסטות של רעידות אדמה שונות.
צומת עצב-שריר
מנגנון הפעולה
כל אקסון מעצבב מספר סיבי שריר, שמתכווצים יחד עם קבלת האות העצבי. האקסון וכל סיבי השריר שאליהם הוא מקושר מהווים יחידה תנועתית אחת.
פריאסלאב
הקהילה היהודית
בעת הפוגרומים של 1881–1882 (הסופות בנגב) נפגעה הקהילה ובפרט יהודים שנמלטו מקייב.
טרצה
מלבד שני סוגי הטרצה המקובלים, קיימים עוד שני סוגים של טרצה:
חוטמן
מאפיינים
חוטמנים חיים ביערות סבוכים, בסבך ובשטחים פתוחים באמריקה, ותפוצתם משתרעת מאריזונה בארצות הברית עד צפון ארגנטינה. עד לראשית המאה ה-20 לא נצפו בארצות הברית, אך לאחר מכן חצו את הגבול, כנראה עקב הכחדת הטורפים הטבעיים שלהם, בעיקר חתולים גדולים כמו היגואר והפומה, אך גם עופות דורסים, נחשים ותנינים.
נקבות החוטמן חיות בלהקות של עד 20 פרטים, ואילו הזכרים בודדים. תקופת ההריון של נקבת החוטמן בין 70 ל-90 יום, ובכל הריון נולדים בין 2 ל-7 גורים. הנקבה יכולה להיכנס להריון גם בקיץ וגם באביב.
החוטמנים פיקחים מאוד. קיים אצלם שיתוף פעולה רב בין חברי הקבוצה, והם תלויים מאוד זה בזה. לעיתים קרובות משתפת קבוצת חוטמנים פעולה כדי לצוד בהצלחה.
מסילת קאלקה-שימלה
המסילה
הנסיעה לאורכה של מסילת קאלקה-שימלה מספקת נופים עוצרי נשימה. לאורך המסילה 102 מנהרות ו-864 גשרים, שכולם, למעט אחד, בנויים על גבי קשתות בדומה לאמות מים מהעת העתיקה. מנהרה נוספת, המכונה על שמו של המהנדס בארוג (Barog) אשר תכנון אותה איננה בשימוש בשל טעות בחישוביו. בארוג התאבד עקב כך, ומנהרה אחרת נבנתה במקומה. השיפוע המרבי לאורכה של המסילה הוא של 3 אחוזים ולאורכה 919 פניות. לאורך 70% מאורך המסילה נמצאות הרכבות בעיקול. לאורכה של המסילה 18 תחנות רכבת, ומשך הנסיעה בין תחנות הקצה הוא ביו ארבע לחמש שעות. בכל יום פועלות כשבע רכבות בכל כיוון.
אדווין סטנטון פורטר
שוד הרכבת הגדול ואחריו
פורטר לקח את הסיפור הטיפוסי של האמריקאי במערב, שכבר הכיר מן הספר "רומן באגורה" והמחזה והפך אותו לחוויה ויזואלית חדשה לגמרי. הסרט הורכב מעשרים סצינות נפרדות, יחד עם תמונת תקריב מבהילה של ירי פושע לעבר המצלמה. צילומי חוץ ופנים ביחד צילום חותך שימוש ראשוני בעריכה מקבילה (כאשר רואים פעולה בו זמנית במקומות שונים.) שוד הרכבת הגדול היה פופולרי מאוד. במשך כמה שנים הקרינו אותו ברחבי ארצות הברית, ובשנת 1905 הוא היה האטרקציה הראשונה שלה הצלחה המבוססת היטב לקולנוע כבידור מסחרי בארצות הברית.
החברה
מ 1917–1925 פורטר כיהן כנשיא החברה סימפלקס יצרני המקרנים. לאחר פרישתו בשנת 1925 הוא המשיך לעבוד על עצמו כממציא ומעצב, הבטחת מספר פטנטים עבור עדיין מצלמות ומכשירי המקרן. במהלך 1930 הוא הועסק על ידי תאגיד.
מוות
הוא נפטר בשנת 1941 בגיל 71, בטאפט מלון בניו יורק ונקבר בבית הקברות ולהאלה, ניו יורק. הוא הותיר אחריו את אשתו, קרוליין, שנשא ב-5 ביוני 1893; בלי ילדים.
טוני מוריסון
ביוגרפיה
ב-1949 החלה לימודי תואר ראשון באנגלית באוניברסיטת הווארד - אוניברסיטה המזוהה היסטורית עם הקהילה השחורה בארצות הברית - משום שחיפשה את קרבתם של אינטלקטואלים שחורים אחרים. היא סיימה את לימודיה בשנת 1953. ב-1955 סיימה תואר שני (Master Of Arts) באנגלית באוניברסיטת קורנל, שבמסגרתו כתבה תזה על אובדנות בספריהם של ויליאם פוקנר ווירג'יניה וולף. לאחר סיום לימודיה, בין השנים 1955–1957, לימדה אנגלית באוניברסיטת טקסס סאות'רן ביוסטון שבטקסס. לאחר מכן חזרה להאוורד ללמד אנגלית. היא הפכה לחברה באחוות "אלפה קאפה אלפה".
קריירה ספרותית
את הספר "שיר השירים אשר לסולומון" (Song of Solomon) פרסמה בשנת 1977. ספר זה זיכה אותה בפרס הספר הלאומי (National Book Award), והעמיד אותה בשורה הראשונה של הסופרים בארצות הברית. זהו סיפורו של אדם המעמד הבינוני המשיג הכרה עצמית תוך גילוי שורשיו האפרו-אמריקאיים הכפריים.
בשנת 1983 פירסמה את "רצ'יטטיב", הסיפור הקצר היחיד שכתבה. הסיפור, בתרגומה של טל ניצן-קרן, הופיע בספר "האנשים הכחולים: סיפורים צפון אמריקאיים" שערך משה רון.
דון וורינגטון
תיאטרון
ב-2012 ו-2013 הופיע בסיבוב הופעות עם גוון טיילור בהפקה מחודשת של המחזה "הנהג של מיס דייזי".
גאורג ביכנר
חייו
בחודשים ינואר-פברואר 1835 חיבר ביכנר במהלך חמישה שבועות את המחזה מות דנטון, ושלח אותו למוציא לאור קרל גוצקוב (Gutzkow) בבקשה לפרסמו במהרה, שכן היה דרוש לו כסף כדי להימלט מהסה. עוד לפני קבלת התשובה, נמלט לשטרסבורג. המחזה פורסם בסוף חודש יולי, ובאותו הקיץ הספיק ביכנר לתרגם שני מחזות מאת ויקטור הוגו: "לוקרציה בורג'ה" ו"מריה טודור". בסתיו של אותה השנה עמל על הנובלה לנץ.
יחסי אוסטרליה–קנדה
יחסי אוסטרליה–קנדה מתייחסים ליחסים הבינלאומיים בין אוסטרליה לקנדה. אוסטרליה וקנדה מקיימים מערכת יחסים ארוכת שנים אשר טופחה על ידי ההיסטוריה והתרבות המשותפת של שתי המדינות, על ידי חברותם בקהילת חבר העמים וקשרים בין תושבי שתי המדינות. לשתי המדינות ראש מדינה משותף המלך צ'ארלס השלישי (באופן חוקי, המלך הוא ראש מדינת שתי המדינות, כמלך קנדה ומלך אוסטרליה). לניו זילנד וקנדה יש גם קשרי עסקים או סחר, והם חברות האומות המאוחדות וחבר העמים הבריטי ומקיימות הסכמים הדדיים.
לבה (סרט קצר)
תקציר העלילה
באי טרופי באוקיינוס השקט, הר געש בודד בשם אוקו צופה בזוגות בעלי החיים שבסביבתו ומקווה לקבל בת זוג גם עבורו. הוא שר שיר לאוקיינוס כל יום במשך אלפי שנים, בעוד שבהדרגתיות עוצמת הלבה שלו נחלשת. ללא ידיעתו, הר געש נוספת בשם ללה נמצאת מתחת לאוקיינוס והקשיבה לשיריו כל השנים ואף התאהבה בו. היא יוצאת מהאוקיינוס בדיוק כשהוא כבה, אבל פניה מופנים לכיוון השני והיא לא יכולה לראות אותו. הוא שוקע אל תוך האוקיינוס, שבור לב, אבל קם לתחייה כשהוא שומע אותה שרה את שירו. הלבה שלו פורצת מחדש, הוא יוצא מהמים והשניים יוצרים אי מאוחד שבו הם חיים באושר.
הפקה
בזמן חופשה משפחתית בהוואי בשנת 2011, נודע למרפי על קיומו של הר געש ימי שגדל סמוך לאי גדול וכי בסופו של דבר ההר געש יתמזג עם האי. הוא החל לחשוב האם הר געש שיתמזג עם עוד הרי געש עד ליצירת אי חדש מודע לנוכחותם של שאר הרי הגעש, דבר שעורר בו השראה ליצור סיפור אהבה. מרפי גם מספר שנישואי אחותו בגיל 43 היו גם מקור השראה לנושא הסרט על אלה המחפשים אהבה ללא לאות.
זאב זלבסקי
פרסים
בשנת 2009 זכה זלבסקי בפרס יולודן, פרס יוקרתי זה ניתן עבור עבודת מחקר מצטיינת המתמקדת ביישום לרפואה של מדעים מדויקים או טכנולוגיה מתקדמת. הפרס ניתן למחקרים המובילים, בבוא העת, לפיתוח מוצרים או מתקנים הניתנים ליישום מעשי. זלבסקי זכה בפרס על פיתוח עדשה אומניפוקלית "Omni focal spectacles, contact and intraocular lenses as a novel solution for presbyopia and regular irregular astigmatism".
פרסומים מדעיים
פרופ' זלבסקי פרסם חמישה ספרים, 24 פרקי ספרים ויותר מ-450 מאמרים בכתבי עת בינלאומיים. הוא נשא עשרות נאומים מוזמנים בכנסים באלקטרו-אופטיקה.
דיסנומיה (ירח)
היווצרות
סביר להניח, שהיווצרותו של דיסנומיה היה בדיוק כמו היווצרותו של הירח שלנו. הירח שלנו התנגש בכדור הארץ, וסביר להניח שאריס התנגש באחד ממיליוני הגופים בדסקה הפלנטרית שבו אריס נמצא, והחומר שהועף התגבש ויצר את דיסנומיה.
איזאיאס דה נורוניה
ביוגרפיה
נורוניה נולד בריו דה ז'ניירו, בירת האימפריה הברזילאית, בשנת 1874. הוריו היו מנואל מוניז דה נורוניה, גנרל דיוויזיה בכוחות היבשה של הצבא הברזילאי ואשתו, זולמירה אוגוסטה אגייאר. אחיינו של נורוניה, סילביו דה נורוניה, היה שר המלחמה הברזילאי בממשלת גספאר דוטרה בין השנים 1946–1951. בהמשך לרקע הצבאי של משפחתו, נורוניה עלה בדרגות חיל הים הברזילאי, אחד משלוש יחידות הכוחות המזוינים של ברזיל, ועלה לבסוף לדרגת אדמירל בשורות הצי. ראיית המשטר האוליגרכי בברזיל ככזה שהותיר את המדינה רפובליקה שברירית שבה האינטרסים האזוריים של מדינות סאו פאולו ומינאס ז'ראיס התגברו על האינטרסים הלאומיים הובילו את נורוניה לתכנן הפיכה צבאית לצד אוגוסטו פרגוזו ומנה ברטו.
הפלנגות הנוצריות
הקמת המפלגה וימיה הראשונים
בתחילה, תמכה התנועה בהמשך המנדט הצרפתי על לבנון, אולם לאחר מכן החלה לצדד בעצמאותה של לבנון, ולפיכך הורה הנציב הכללי הצרפתי על פירוק התנועה ב־18 בנובמבר 1938. התנועה הוקמה מחדש עם עזיבת הצרפתים ב־1943. למרות היחסים המתוחים בין הממשל הצרפתי לפלנגות, התנועה המשיכה להיות "פרנקופילית" ופרו־מערבית. כך, למשל, ביטאונה של המפלגה יצא לאור במשך שנים בערבית ובצרפתית.
תפיסת העולם בעבר
באותה עת, בהתאם לעמדה הנוצרית, הייתה המפלגה מעוניינת בשימור הסטטוס קוו העדתי, והתנגדה לעריכת מפקד אוכלוסין נוסף. זאת, מכיוון שהמוסלמים, שהתרבו בקצב מהיר יותר, הפכו את הנוצרים למיעוט, אך בחלוקת השלטון עדיין היו הנוצרים רוב, מאחר שהחלוקה נקבעה על פי מפקד אוכלוסין מ־1932. מציאות זו של אי יציבות גרמה למתח רב בין הקבוצות העדתיות במדינה, ובמיוחד בין הקבוצות הנוצריות, שהכתאיב הייתה ביניהן, לבין הקבוצות המוסלמיות.
עימותים עם אש"ף והתעצמות
בכתאיב התנהל ויכוח פנימי בנוגע ליחס שצריך להיות בין התומכים החמושים של המפלגה למפלגה עצמה. הוויכוח הוכרע בהחלטה להקים מיליציה רשמית וקבועה של המפלגה. ב־23 בינואר 1961 החליטה הלשכה הפוליטית על פירוק המיליציה, והכנסת החמושים למערך האנושי של מפלגת הפלנגות. ויליאם חאווי מונה לעמוד בראש הכוח הצבאי. ב־1963 הוקמה "יחידת הקומנדו הראשונה", ולאחריה הוקמה "יחידת הקומנדו השנייה". מחלקת הכוחות המיוחדים (ערבית: مغاوير, תעתיק: מַעַ'אוִ֫ויר) הוקמה ב־1973. בנוסף הוקמו על ידי חאווי מספר מחנות אימונים, סמוך לעיירה בשרי שבצפון המדינה. יחידות מיוחדות נוספות שהוקמו ולאחר מכן אוחדו היו יחידת "פייר ג'ומאייל" ובריגדת "בשיר ג'ומאייל". בפן הפוליטי, המפלגה רצה בבחירות 1964 ברשימה שאיחדה חלק מהמפלגות הנוצריות וזכתה להצלחה בקלפיות.
אירועי טבח שביצעו
דימוים של לוחמי הפלנגות כפושעים ורוצחים התחזק נוכח הרקורד הארוך של מעשי הטבח שביצעו במוסלמים לבנונים ובפלסטינים במהלך המלחמה. במהלך המלחמה בוצעו מעשי טבח רבים בחפים מפשע משני המחנות, ומניין ההרוגים במעשי טבח גדולים משני הצדדים הגיע לכ־5,100, מתוכם כ־4,400 מוסלמים לבנונים ופלסטינים, כל זאת מתוך כ־150,000 הרוגים במלחמה כולה.
בזירה הפנים־נוצרית
כפי שמצוי בפוליטיקה הלבנונית, במהרה התגלעו מחלוקות בין מרכיבי "הכוחות הלבנוניים". חלקן נבעו מקרבתה של משפחת ג'ומאייל לישראל, התנהלותה הפלילית של המשפחה, ועמדתן הפרו־סורית של מפלגות מסוימות; אולם, הסיבה העיקרית הייתה נסיונותיו של בשיר ג'ומאייל להשתלט על "הכוחות הלבנוניים". בשיר, שהיה מפקדה של המיליציה המאוחדת, רצה להפוך למנהיגם הבלתי־מעורער של הנוצרים בלבנון, ושאף להפוך את המיליציה לכוח הנוצרי הלוחם היחידי, תוך ביטול נאמנותם של לוחמי "הכוחות" ליחידותיהם המקוריות.
חזרת אמין ג'ומאייל
עם חזרתו של אמין ג'ומאייל ללבנון ב־2000 התגלעו סכסוכים רבים, שגלשו לדיונים בבתי משפט ואף לאלימות בין תומכי הקו הפרו־סורי לבין תומכי ג'ומאייל. ג'ומאייל ראה עצמו כמנהיגה הלגיטימי של המפלגה, והיה מעוניין לנקוט קו פחות פרו־סורי, לאור הבנתו כי מצע זה פוגע במפלגה הנוצרית.
המפלגה בעשור השני של המאה ה־21
מדיניות ההתנגדות לממשלת לבנון הנשלטת על ידי חזבאללה קיבלה ביטוי גם סביב הפיצוץ בנמל ביירות בשנת 2020. שלושת חברי הפרלמנט הלבנוני מהמפלגה התפטרו מתפקידם, בטענה שהאחריות לפיצוץ מוטלת על הממשלה, ושחברי המפלגה לא מעוניינים להיות חלק מהפרלמנט, כיוון שאיבד את אמון הציבור אחרי האירועים. בפיצוץ נהרג המזכיר הכללי של המפלגה, נזאר נג'אריאן.
היחס למלחמת האזרחים בסוריה
כשאר חברי קואליציית ה־14 במרץ, מזוהה מפלגת הכתאיב כתומכת בארגוני המורדים באסד, וצעיריה אף השתתפו בהפגנות שקראו לסילוק שגריר סוריה מלבנון. עם התגברות זרם הפליטים ממלחמת האזרחים בסוריה הביעה המפלגה חשש מהתערערות יחסי הכוחות בלבנון, אך לא יזמה צעד משמעותי לעצירת הפליטים. עם זאת המפלגה מתנגדת לכל צורה של יישוב קבע של הפליטים בלבנון.
יעל איזנברג
ביוגרפיה
איזנברג נולדה וגדלה בתל אביב.
קריירת מוזיקלית
בשנת 2014 ביצעה את השיר "Everything Remindes Me Of Her" באלבום המחווה ליוצר אליוט סמית', "See You In Heaven".
בשנת 2020 החלה איזנברג להקליט אלבום חדש בעברית בהפקת עמרי אמדו (ג'יין בורדו, אורן ברזילי, דניאל רובין).
עולם חדש (סדרת טלוויזיה)
המשך הסדרה
ביולי 2019 נטפליקס הודיע על חידוש הסדרה לעונה נוספת, ופורסם כי ההפקה שוקלת להציב את אוליביה ניקנן בתפקיד ראשי.
שמואל מליקה
אביו מאיר מליקה היה שוער בהפועל תל אביב ובנבחרת ישראל. בניו, ירון ומאיר מליקה היו שחקנים בליגת העל. מאיר היה חלוץ במכבי תל אביב ובנבחרת ישראל, וירון היה שוער במכבי תל אביב.
קריירה כשחקן
מליקה החל את דרכו בנוער של מכבי תל אביב בגיל 11, ובגיל 16 עלה לקבוצה הבוגרת של המועדון. בפתיחת עונת 1965/1966 עבר לבני יהודה תל אביב כשוער ראשי, וזומן לנבחרת הנוער של ישראל, איתה השתתף וזכה בגביע אסיה לנוער. בעונת 1967/1968 זכה מליקה בגביע המדינה במדי בני יהודה, ובאותה עונה רשם שתי הופעות בנבחרת ישראל, מתוכן אחת במשחקים האולימפיים 1968. בעונת 1972/1973 חזר למכבי תל אביב. בעונת 1975/1976 עבר מליקה להפועל חולון מהליגה השנייה, ונשאר במדי הקבוצה 4 עונות. בעונת 1979/1980 חזר מליקה לליגה הראשונה כשוער הפועל ראשון לציון, שם נשאר שנתיים עד שפרש.
גריזרס
היסטוריה
ה"גריזרס" מצטיירים לעיתים קרובות כבני מעמד פועלים עירוני אתני, אמריקאים-איטלקים או היספנים. למעשה, המונח "גריזרס" או "גריז" שימש גם להשמצות על רקע אתני כלפי אמריקאים-איטלקים או אמריקאים ממוצא היספני, בשל סטריאוטיפים שונים.
פילוסוף
פילוסוף הוא אדם העוסק בפילוסופיה. הפילוסוף שואל שאלות כגון מהו מבנה העולם, האם קיים אלוהים ומהי הנפש האנושית. הוא דן בשאלות רבות ובהן מוסריות, קיומיות ומדעיות.
דאונטולוגיה
הוגי האתיקה הדאונטולוגית
ההוגה החשוב ביותר הקשור במושג הדאונטולוגיה הוא הפילוסוף הגרמני עמנואל קאנט. על פי קאנט מעשים מסוימים אינם מוסריים מכיוון שאינם תואמים את מעמדו של עושה המעשים כיצור חופשי ורציונלי, ולכן אין לעשותם בכל נסיבות שהן. בהתאמה, מעשים המקדמים את מעמדם של עושיהם כיצורים חופשיים ורציונלים צריכים להיות מבוצעים לעיתים קרובות. דיון בגישה זו מצוי בתורתו של קאנט באשר לצו הקטגורי.
תאורטיקנים דאונטולוגים נוספים הם הפילוסוף האנגלי ג'ון לוק והפילוסוף האמריקני בן זמננו ג'ון רולס. על פי לוק, לאנשים ישנן זכויות בלתי ניתנות להפרה שהן חלק ממשפט הטבע, ויש לשפוט את פעולות האדם מבחינה מוסרית על פי המידה שבה הן מכבדות או מפרות זכויות אלו. רולס מבחין בין "טוב" ו"נכון". תאורטיקנים קונסקואנטליסטים טוענים כי מעשה הוא "נכון" (ולפיכך יש לבצעו) אם הוא ממקסם את מידת ה"טוב". לעומתם, רולס, כדאונטולוג, טוען כי ישנם מעשים הממקסמים את ה"טוב" אך עדיין אינם "טובים" מטבעם, ולפיכך אין לבצעם, וזאת אם הם מפרים עקרון דאונטולוגי כפגיעה בזכות, או אי ביצוע חובה, או פגיעה בציווי הקטגורי.
מבקרי האתיקה הדאונטולוגית
פילוסופים תועלתנים רבים מבקרים את האתיקה הדאונטולוגית. ג'רמי בנתם, מראשוני התועלתנים, ביקר את הדאונטולוגיה על היותה גרסה מיופה של מוסריות עממית, וכי העקרונות הבלתי ניתנים להפרה שהדאונטולוגים מייחסים למשפט הטבע או לתבונה האוניברסלית הם עניין של דעה סובייקטיבית בסך הכל. ג'ון סטיוארט מיל טען כי הדאונטולוגים אינם יכולים להגדיר באופן מדויק אילו עקרונות מקבלים עדיפות כאשר ישנה התנגשות בין עקרונות שונים ובין זכויות שונות, ועל כן הדאונטולוגיה אינה יכולה להציע מדריך מוסרי מושלם.
Standing on My Own
הפקה
האלבום הוקלט בשנת 2007 בלונדון על ידי המפיק הבריטי טיג'יי קיסס (TJ cases). טיג'יי צפה בשירי בתחרות ה"אירוויזיון" בשנת 2005, אותה שנה בה שירי השתתפה, והתרשם מאוד מיכולותיה הקוליות. האלבום הוקלט במשך שנה שלמה באולפן ההקלטות הפרטי של טיג'יי, וכולל שמונה שירי סולו של שירי באנגלית. בין השירים ניתן למצוא גרסאות אנגליות לשיריה של מימון בעברית מהאלבום "רגע לפני ש..."; "Hard To forget" המקביל ל"יותר טוב לסלוח", ו-"Angel" המקביל ל"לילה".
ויקה
הגדרה
רוב ההיסטוריונים (האטון, הסלטון) מסכימים כי גרדנר פגש במכשפות בסביבות שנות השלושים של המאה ה־20, אך לא ידוע טיב המנהגים והמסורות אשר קיבל מהן. בשנת 1951 פרסם גרדנר ספר בשם Witchcraft Today, בו הוא מספר אודות חוויותיו עם המכשפות, במטרה מוצהרת לשפר את תדמית המכשפה בקרב הציבור. בכתבים מאוחרים יותר טוען גרדנר, כי המכשפות החרימו אותו לאחר פרסום הספר.
הולדת הדת
מעבר למנהגים הספורדיים והחלקיים שירש גרדנר ממכשפות הקודמות לו (אם אכן היו כאלה), ויקה היא למעשה סינתזה של מגוון מקורות. גרדנר "נאלץ" לשאוב מנהגים ממגוון מקורות כדי להפוך את מנהגי הכישוף העממי לדת שלמה, מאורגנת, קוהרנטית ויעילה. בין המקורות שהשפיעו על גרדנר: רעיונות החזרה לטבע של התקופה הרומנטית, כישוף עממי, היסטוריה פגנית, התאוריות של האנתרופולוגית מרגרט מורי (שהוכחו כלא נכונות), כתבי רוברט גרייבס, כתבי ג'יימס פרייזר, ספר הפולקלור השנוי במחלוקת: "ארדיה: גוספל המכשפות" של צ'ארלס גודפרי לילנד, טקסי החניכה של הבונים החופשיים, גרימוארים של מאגיה טקסית מימי הביניים, מנהגי מסדר השחר המוזהב וכתבי אליסטר קראולי. רוב ההשאלות מכתבי קרואולי הושמטו מספר הצללים של הוויקה על ידי דורין וליאנטה, כוהנת גדולה של גרדנר ותורמת חשובה לקאנון הוויקני המסורתי. כיום ניתן לזהות את השפעת קראולי בעצה הוויקנית, בקריאה לאלה בטקס הורדת הירח ובטקסט הפואטי מצוות האלה המוקרא במהלך "הורדת הירח".
מוסר ואתיקה
ההיתר לבצע כל פעולה שהיא, כל עוד אינה פוגעת בשום דבר, כולל המאמין עצמו - עולה בקנה אחד עם האופי חובב-הטבע והחיים של הוויקה. הוויקה מאמינה בקדושת החיים, בהנאה מכל רגע, ובמיצוי הפוטנציאל הגשמי. בטקסט "מצוות האלה" מכריזה האלה של הוויקנים כי "כל מעשי האהבה והעונג הם פולחניי". העצה הוויקנית היא בעצם תזכורת לויקנים שאין להם איסורים גורפים ומצוות אל-תעשה, וכי מותר להם, ואף רצוי, לעשות כל דבר שלבם חפץ ושגורם להם הנאה.
בויקה בריטית מסורתית קיים קורפוס של 161 חוקי התנהגות, מוסר ואתיקה. חוקים אלו הנקראים ארדנים (Ardanes) נחשבים חלק חשוב מן הדת, אך רובם אינם מיושמים בפועל. אחד מן הארדנים שנשמרו הוא "הילדים החבויים של האלה". על פי חוק זה, הוויקנים אינם מוסרים פרטים אודות קיומם ומקום פעילותם לאחרים. מטרתו של חוק זה היא להגן על מכשפות הוויקה מפני רדיפות דתיות. חוק נוסף שמיושם בקפדנות על ידי הוויקנים המסורתיים קובע שאין לגבות כסף בשום אופן על הכשרה דתית, הכנסה בסוד דת, והשתתפות בטקסי הוויקה.
אנאנצפלוס
אנאנצפלוס (Anencephaly או Anencephalus; בעברית, על פי האקדמיה ללשון העברית: חוסר מוח) הוא מום מולד בו יש העדר של חלק משמעותי מהמוח, מהגולגולת ומהקרקפת, עוד בהתפתחות העוברית. מום זה שייך לקבוצת הפגמים בתעלה העצבית – פגמים שנגרמים עקב פגיעה בסגירה של התעלה העצבית, המהווה פרה-קורסור (קודמן) למערכת העצבים המרכזית הכוללת את המוח וחוט השדרה. סגירה זו מתרחשת בדרך כלל בין הימים ה-23–26 להיריון. אומנם ביוונית משמעות המילה היא "ללא פנים הראש", כלומר ללא מוח כלל, אך לרוב לתינוקות שנולדים עם הפרעה זו חסר בעיקר הצרברום, "המוח הקטן", המעורב בין השאר בתהליכי תכנון, ויסות ולמידה של תנועות מוטוריות. למעט מקרים בודדים, רוב התינוקות הללו לא שורדים מעבר לכמה שעות או ימים לאחר הלידה.
תרומת איברים
בבריטניה, ילוד עם אנאנצפלוס דווח כתורם האיברים הצעיר ביותר במדינה. טדי הולסטון אובחן עם אנאנצפלוס בגיל 12 שבועות להריון. הוריו, ג'ס אבנס ומייק הולסטון החליטו שלא לבצע הפלה, אלא הציעו אפשרות של תרומת איבריו. טדי נולד ב-22 באפריל 2014, וחי במשך 100 דקות, לאחריהן הלב והכליות שלו נקצרו והושתלו. התאום של טדי נולד בריא.
הפסקת הריון
אנאנצפלוס יכול להיות מאובחן בדיוק די גבוה בשלב הטרום לידתי. בהתחשב בעובדה שמדובר במצב קטלני לעובר, להורים יש בחירה האם לסיים את ההריון, בהתאם לחוקי המדינה, או להמשיך עם ההריון ואולי אף לתרום את איבריו של הילוד. ב-2012 ברזיל למשל, הרחיבה את הזכות לסיום הריון גם בחודשים מתקדמים יותר במקרה של אבחנת אנאנצפלוס. אולם, החלטה זו עדיין נותרה שנויה במחלוקת וגוררת ויכוחים ציבוריים.
טושוסאי שאראקו
טושוסאי שאראקו (ביפנית: 東洲斎写楽) הוא אמן הדפסי עץ יפני שפעל במשך כעשרה חודשים בין השנים 1794 ל-1795, ויצר כמאה וארבעים הדפסים. יצירותיו נודעות בסגנונן הייחודי ובהבעתן מלאת העוצמה, אולם ההתעניינות בו נובעת גם מדמותו אפופת המסתורין, שזהותה אינה ידועה. מחקרים רבים הוקדשו לניסיון להבין מי היה שאראקו, ומדוע, לאחר תקופה קצרה אך פורייה זו, הפסיק באופן פתאומי את יצירתו ונעלם מעולם האמנות היפני.
התייחסות לעבודותיו של שאראקו
בכתבים מסוף המאה השמונה עשרה תוארה אמנותו של שאראקו כמגזימה את המציאות וכנטולת צורה. האוקיו-אה רויקו גם כן מתאר כיצד יצירותיו של שאראקו לא זכו לאהדת הקהל משום שהיו ריאליסטיות מדי, אף על פי שתוספת לטקסט זה משבחת את הקווים החזקים והאלגנטיים של האמן. ייתכן וקהל הלקוחות סלד מהאופן שבו תוארו גיבורי הבמה שלו, וייתכן כי לא היה מוכן לסגנונו העז של האמן, שהיה כה מנוגד לסגנון המייפה של שאר אמני התקופה. בכל אופן, ובין אם נבעה היעלמותו מסיבה זו או מסיבה אחרת, היחס כלפי שאראקו המשיך אף בתקופות מאוחרות יותר והוא כמעט ונשכח. יחד עם זאת, אף על פי שלא השפיע על האמנים היפנים שבאו לאחריו, השפעתו ניכרת דווקא בקרב אמנים אירופאים בני המאה התשע עשרה, ובהם ואן גוך וטולוז-לוטרק.
אלאוטרורניס
אלאוטרורניס (שם מדעי: Eleutherornis) הוא סוג נכחד של עוף נכחד ממשפחת הפורוסרקוסיים, אשר התקיים במשך האאוקן שלפני 43.5 עד 41.2 מיליון שנה מזמננו באירופה. המאובנים שלו התגלו בצרפת, סמוך לעיר ליון ובשווייץ בזולותורן ותוארו למדע ב-1940 בידי החוקר שוואב. הסוג הכיל מין בודד - Eleutherornis cotei, אשר בעבר נחשב שויך לסוג דיאטרימה.
טל ענבר
ביוגרפיה
בוגר תואר ראשון במדע המדינה באוניברסיטת תל אביב ב-1997, ותואר שני בלימודי ביטחון באוניברסיטת תל אביב אותו סיים ב-2002. בשנת 2003 החל לעבוד במכון פישר למחקר אסטרטגי אוויר וחלל וב-2007 הפך לראש המרכז לחקר חלל וכטב"ם במכון, תפקיד אותו מילא עד לסגירת המכון בדצמבר 2018. בשנת 2006, היה ממקימי כנס החלל הבינלאומי על שם אילן רמון.